Okresná prokuratúra Košice II 
Mojmírova 5, 040 46 Košice 1 	

Sp. zn. : 1 Pv 427/13/8803	Košice II, 3.10.2013
EEČ : 2-64-323-2013

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Košice II
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: upratovačka
a
poškodeným:
1.	XXXXX 
	sídlo organizácie: XXXXX, XXXXX, Slovensko
Obsahom zmieru je:
1) Obvinená vyhlasuje, že spáchala skutok, ktorý je predmetom tohto trestného stíhania a svoje konanie oľutovala.

2)	Obvinená uhradila poškodenej strane škodu vo výške v plnej výške t.j. 554,31.- € a ospravedlnila sa za svoje protiprávne konanie. 

3) Obvinená zložil na účet KP XXXXX šekovou poukážkou čiastku vo výške 20.- €, z ktorej 50%, teda 10.- € patrí štátu na peňažnú pomoc obetiam trestnej činnosti a zvyšok sumy t.j. 10.- € určila v prospech Občianskeho združenia XXXXX so sídlom v Košicach, číslo účtu : XXXXX vo VÚB Banke,

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: upratovačka
realizované policajtom Obv.odd. PZ XXXXX - XXXXX pod spisovou značkou ČVS:ORP-2200/SA-KE-2013.
	V trestnej veci proti obvinenej XXXXX pre prečin krádeže podľa § 212 ods. 1, ods. 2 písm. e/ Trestného zákona, ktorého sa dopustila na tom skutkovom základe, že v období od 29.7.2012 do 28.1.2013 v Košiciach - Šaci v obytnom bloku na ul. Námestie Oceliarov č. 11 neoprávnene odoberala z elektrickej siete elektrickú energiu tak, že z rozvodovej skrine  zo stupačkovej svorkovnice sa napojila na rozvod elektrickej energie bez prepojenia určeného meradla odberu (elektromeru), čím tak za uvedené obdobie pre spoločnosť Východoslovenská distribučná a.s. XXXXX spôsobila škodu vo výške 554,31.-€. 

Odôvodnenie: 
Uznesením povereného príslušníka OO PZ KE - Šaca sp. zn.: ORP-2200/ŠA-KE-2013 zo dňa 25.6.2013 bolo podľa § 206 ods. 1/ Trestného poriadku vznesené obvinenie XXXXX pre prečin krádeže podľa § 212 ods. 1, ods. 2 písm. e/ Trestného zákona na tom skutkovom základe, ako je to uvedené do výrokovej časti tohto uznesenia.

Preskúmaním príslušného spisového materiálu som zistil, že v predmetnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1/ Trestného poriadku.

Obvinená a zástupca poškodenej strany vyslovili súhlas s uzavretím zmieru. Obvinená slobodne a vážne vyhlásila, že spáchala skutok, za ktorý je stíhaná, pričom svoje konanie oľutovala a nahradila škodu vo výške 554,31.- € ako to požadovala poškodená strana. Zároveň sa ospravedlnila za svoje konanie. 

Obvinená zložila na účet Krajskej prokuratúry XXXXX finančnú čiastku vo výške 20.- €, pričom kópia dokladu o zaplatení tvorí súčasť zmieru. Z uvedenej sumy určenej na všeobecne prospešné účely patrí štátu na peňažnú pomoc obetiam trestnej činnosti najmenej 50%, kde obvinená určila sumu 10.- € a zvyšok sumy t.j. 10.- € určila v prospech Občianskeho združenia XXXXX so sídlom v Košicach, číslo účtu : XXXXX vo VÚB Banke.

Poškodená strana súhlasila s uvedeným postupom.

Účastníci dohody zhodne prehlásili, že zmier uzavreli slobodne, vážne, zrozumiteľne a určito. 

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvinenej a na jej osobné a majetkové pomery som dospel k záveru, že takýto spôsob rozhodnutia je dostačujúci z hľadiska naplnenia účelu Trestného zákona, preto som rozhodol tak, ako je to vo výrokovej časti tohto uznesenia.

Poučenie: 
Proti tomuto uzneseniu sťažnosť nie je prípustná.

Mgr. Miloš Svat
prokurátor